Velasio De Paolis

**Velasio De Paolis** CS (1935 –2017) var en italiensk katolsk kanonist, biskop og kuriekardinal.
## Liv og virke
### Bakgrunn
Etter skoledagene gikk Velasio De Paolis inn hos scalabrinianerne og studerte ved ordenssamfunnets eget presteseminar. Han avla sine evige løfter den 4. oktober 1958.
### Prest
Han ble presteviet den 18. mars 1961. De Paolis ble deretter sendt til Roma for å fortsette studier i kanonisk rett, og tok eksamen i 1966 med en doktorgradsavhandling ved *[[Gregoriana]]* om emnet Ganeralvikarens myndighets natur. Han tok lisensiatsgrad i katolsk teologi fra *[[Angelicum]]*.

Fra 1965 til 1970 underviste Velasio De Paolis i moralteologi og kanonrett ved scalabrinianernes seminar. I 1971 ble han professor i kirkerett ved *Gregoriana*. De Paolis var også provinsall i sin orden fra 1970 til 1974. I 1987 ble han professor ved *[[Urbaniana]]* og i 1998 dekan ved det kirkerettsfakultet.

De Paolis var konsultor for Det pavelige råd for tolkning av lovtekster, Troskongregasjonen, Kleruskongregasjonen, Kongregasjonen for folkenes evangelisering og Kongregasjonen for institutter for innviet liv og apostoliske samfunn. 
### Titulærbiskop, poster i den romerske kurie
Den 30. desember 2003 utnevnte pave Johannes Paul II ham til titulærbiskop av *Thelepte* og sekretær for Den apostoliske Signatura. Han ble ordinert til biskop den 21. februar 2004 av kardinal statssekretær Angelo Sodano; medkonsekratorer var erkebiskop Silvano Maria Tomasi CS og biskop Francesco Saverio Salerno.

Som reaksjon på drapene av to prester i Tyrkia og Nigeria i 2006 sa han: «Nå får det være nok med dette vend det andre kinn til! Det er vår plikt å beskytte oss selv...Vesten har hatt forbindelser med arabiske land i et halvt århundre, mest for oljens del, og har ikke vært i stand til å få selv den minste imøtekommelse hva gjelder menneskerettigheter.»

Den 12. april 2008 utnevnte pave Benedikt XVI ham til president for Den hellige stols prefektur for økonomiske anliggender og opphøyde ham til titulærerkebiskop *pro hac vice*.

I 2009 ytret De Paolis seg mot at filmatiseringen av Dan Browns roman *[[Angels and Demons]]* var tenkt innspilt blant annet i romerske kirker, og uttalte at forfatteren hadde «snudd evangeliene opp ned for å forgifte troen ... Det ville være uakseptabelt å gjøre kirker om til filmsett hvor hans blasfemiske romaner kan gjøres om til filmer i *business*ens tjeneste». Han la også til at Dan Browns arbeid «skader alminnelige religiøse følelser».

Benedikt XVI utnevnte ham også den 9. juli 2010 som pavelig delegat for Kristi legionærer, hvor han ble ansvarlig for de strukturelle og åndelige endringene i ordenen som en tidligere apostolisk visitas hadde etterlyst på grunn av misbruksskandalen rundt ordenens grunnlegger Marcial Maciel Degollado.

### Kardinal
I konsistoriet den 20. november 2010 kreerte pave Benedikt XVI i kardinalkollegiet som kardinaldiakon og gitt som titteldiakonia *Gesù Buon Pastore alla Montagnola*.

Den 21. september 2011 innvilget pave Benedikt XVI den aldersbetingede avskjedssøknad fra kardinal Velasio De Paolis om å trekke seg fra sine ledelsesoppgaver i den romerske kurie.

Han døde i Roma den 9. september 2017, ti dager før sin 82-årsdag.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Kardinal *Velasio De Paolis* (1935-2017) *2004

## Referanser